ผมมีอาการแสบเมื่อปัสสวะ ได้ไปพบแพทย์ที่โรงพยามเพื่อทำการตรวจปัสสวะแล้วพบว่าผมเป็นหนองใน และแพทย์ได้ฉีดยาให้และให้ยามาทานต่อเนื่องกันจนหมด 1 สัปดาห์ ปัจจุบันอาการดังกล่าวดีขึ้นใกล้หาย แต่ผมมีอาการอื่นเพิ่มขึ้นมาคือ ปวดหัวซีกซ้ายซีกเดียวคล้ายไมเกรน ตัวร้อน มีตุ่มคล้ายร้อนในเกิดขึ้นใต้โคนลิ้น เจ็บคอบริเวณใต้คางด้านขวา ลองใช้มือคลึงดูคล้ายอาการต่อมน้ำเหลืองโต กลืนน้ำลายมีอาการเจ็บ สงสัยว่าผมอาจติดเชื้อ HIV หรือป่าวครับ และมีความเสี่ยงสูงขนาดไหนครับที่จะเป็นำไปได้ว่าติดเชื้อHIV
สวัสดีค่ะโรค hiv คือการติดเชื้อไวรัส hiv ในร่างกาย ทำให้ระบบภูมิคุ้มกันบกพร่องจนทำให้เกิดภาวะเอดส์ และติดเชื้อฉวยโอกาสจนอาจเสียชีวิตในที่สุดการติดต่อของเชื้อ hiv เช่น การรับเลือด การใช้เข็มฉีดยาร่วมกัน การมีเพศสัมพันธ์ที่ไม่ได้ป้องกันผ่านทางช่องคลอด/ทวารหนัก/การใช้ปาก จากมารดาสู่บุตรในระหว่างตั้งครรภ์หรือให้นมบุตร หรือจากสารคัดหลั่งของผู้ติดเชื้อเช่นเลือด มาโดนที่แผล หรือเข้าไปในเยื่อบุตาหรือปากหรือเยื่อบุอวัยวะเพศระยะของโรค hiv มีดังนี้1.ระยะเฉียบพลัน คือระยะที่รับเชื้อมาในช่วง 2-4 อาทิตย์แรก อาจมีอาการผื่นแดงขึ้นตามตัว ไข้ต่ำๆ ปวดเมื่อย เจ็บคอ ถ่ายเหลว อ่อนเพลีย ต่อมน้ำเหลืองโต2.ระยะฟักตัวของเชื้อ เชื้อจะอยู่นิ่งๆในร่างกายไม่แสดงอาการ ระยะนี้อาจกินเวลา 2-10 ปีขึ้นกับบุคคล3.ระยะเอดส์ คือระยะที่ภูมิคุ้มกันตกจนมีการติดเชื้อฉวยโอกาส เช่นเชื้อราในปอดในสมอง ปอดติดเชื้อบ่อยๆดังนั้นอาการจะเป็นอย่างไรขึ้นกับระยะโรคค่ะ การมีต่อมน้ำเหลืองโตนั้นก็อาจพบได้ในช่วงแรกที่มีการรับเชื้อเช่นกันหากมีความเสี่ยงดังกล่าวไป ควรแจ้งให้แพทย์ทราบเพื่อเจาะเลือดยืนยันและติดตามอาการค่ะ